Diari Oficial de la Generalitat Valenciana


Sumari del DOGV 9201, del 25-10-2021 (2021/10423)

Extracte de la Resolució de 8 d'octubre de 2021, del Rectorat de la Universitat de València, per la qual es convoquen els premis «Carme Miquel» 2021 a l'estudi dels drets lingüístics, i la seua garantia i materialització real en els treballs de final de grau i treballs de final de màster aprovats en les universitats públiques espanyoles.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10015


Data del document
:   08-10-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 8 d'octubre de 2021, del Rectorat de la Universitat de València, per la qual es convoquen els premis «Carme Miquel» 2021 a l'estudi dels drets lingüístics, i la seua garantia i materialització real en els treballs de final de grau i treballs de final de màster aprovats en les universitats públiques espanyoles. [2021/10435]  
BDNS (identif.): 590854.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/590854  
  
Primer. Beneficiaris  
Poden participar-hi els i les estudiants de qualsevol titulació oficial de les universitats espanyoles que hagen aprovat un treball de final de grau o de final de màster en qualsevol llengua oficial de les comunitats autònomes de l'estat o en anglès, en el curs 2020-2021, entre l'1 d'octubre de 2020 i el 30 de setembre de 2021.  
  
Segon. Objecte  
L'objectiu d'aquesta convocatòria és premiar l'estudi dels drets lingüístics de les persones usuàries de llengües minoritzades, i la seua garantia i materialització real en els treballs de final de grau i treballs de final de màster aprovats en les universitats públiques espanyoles.  
La finalitat d'aquests premis és fomentar entre l'estudiantat universitari els fonaments teòrics i les estratègies o mesures per a la materialització i la garantia real dels drets lingüístics i el multilingüisme.  
  
  
Tercer. Bases reguladores  
https://ir.uv.es/H3GXA24  
  
Quarta. Quantia  
Els premis es finançaran a càrrec del capítol VII del pressupost de la Universitat de València, orgànica 0672633292 del Departament de Dret Constitucional, Ciència Política i de l'Administració, per un import de 1.500 euros per a l'exercici 2021.  
El premi al millor treball fi de màster està dotat amb 1.000 euros.  
  
El premi al millor treball fi de grau està dotat amb 500 euros  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de la convocatòria en el Diari Oficial de la Generalitat Valenciana fins al 30 d'octubre de 2021 a les 14.00 hores.  
  
València, 8 d'octubre de 2021. La rectora, p. d. (DOGV 18.01.2021), la vicerectora d'Estudis i Política Lingüística: Isabel Vázquez Navarro